ประกาศกระทรวงอุตสาหกรรม
เรื่อง กำหนดมาตรฐานผลิตภัณฑ์อุตสาหกรรม อุปกรณ์กระแสเหลือแบบพกพา ชนิดไม่มีอุปกรณ์ป้องกันกระแสเกินสำหรับใช้ในที่อยู่อาศัยและการใช้ที่คล้ายกัน

พ.ศ. ๒๕๖๗

โดยที่เป็นการสมควรปรับปรุงมาตรฐานผลิตภัณฑ์อุตสาหกรรม อุปกรณ์ไฟฟ้าเครื่องตัดวงจร กระแสเหลือแบบพกพาชนิดไม่มีอุปกรณ์ป้องกันกระแสเกินสำหรับการใช้งานในที่อยู่อาศัยและการใช้ในลักษณะที่คล้ายกัน มาตรฐานเลขที่ มอก. 2910 – 2561

อาศัยอำนาจตามความในมาตรา ๑๕ แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ ๗) พ.ศ. ๒๕๕๘ รัฐมนตรีว่าการกระทรวงอุตสาหกรรม จึงออกประกาศตามข้อเสนอของคณะกรรมการมาตรฐานผลิตภัณฑ์อุตสาหกรรมไว้ ดังนี้

ข้อ ๑ ประกาศนี้เรียกว่า “ประกาศกระทรวงอุตสาหกรรม เรื่อง กำหนดมาตรฐานผลิตภัณฑ์ อุตสาหกรรม อุปกรณ์กระแสเหลือแบบพกพาชนิดไม่มีอุปกรณ์ป้องกันกระแสเกินสำหรับใช้ในที่อยู่อาศัย และการใช้ที่คล้ายกัน พ.ศ. ๒๕๖๗”

ข้อ ๒ ประกาศนี้ให้มีผลเมื่อผ่านกำหนดหนึ่งร้อยยี่สิบวันนับแต่วันประกาศในราชกิจจานุเบกษา เป็นต้นไป

ข้อ ๓ ให้ยกเลิกประกาศกระทรวงอุตสาหกรรม ฉบับที่ ๕๒๔๘ (พ.ศ. ๒๕๖๒) ออกรายละเอียดความในพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ เรื่อง การกำหนดมาตรฐานผลิตภัณฑ์ อุตสาหกรรม อุปกรณ์ไฟฟ้าเครื่องตัดวงจรกระแสเหลือแบบพกพาชนิดไม่มีอุปกรณ์ป้องกันกระแสเกินสำหรับการใช้งานในที่อยู่อาศัยและการใช้ในลักษณะที่คล้ายกัน ในวันที่ 20 มีนาคม พ.ศ. 2562

ข้อ 4 เพื่อกำหนดมาตรฐานผลิตภัณฑ์อุตสาหกรรม อุปกรณ์กระแสเหลือแบบพกพาชนิดไม่มีอุปกรณ์ป้องกันกระแสเกินสำหรับใช้ในที่อยู่อาศัยและการใช้ที่คล้ายกัน มาตรฐานเลขที่ มอก. 61540 – 2567

ขึ้นใหม่ ดังมีรายละเอียดด้านประกาศนี้

ประกาศฯ วันที่ 27 ธันวาคม พ.ศ. 2567
เอกนัฎ พ้อมพันธู
รัฐมนตรีว่าการกระทรวงอุตสาหกรรม

ข้อมูลมาตรฐานผลิตภัณฑ์อุตสาหกรรม
แนบท้ายประกาศกระทรวงอุตสาหกรรม

ชื่อมารฐาน : อุปกรณ์กระแสเหลือแบบพกพาชนิดไม่มีอุปกรณ์ป้องกันกระแสเกินสำหรับ
ใช้ในที่อยู่อาศัยและการใช้ที่คล้ายกัน

PORTABLE RESIDUAL CURRENT DEVICES (PRCDs) WITHOUT
INTEGRAL OVERCURRENT PROTECTION FOR HOUSEHOLD AND
SIMILAR USE

มาตรฐานเลขที่ : มอก. 61540-2567
ผู้จัดทำ : สำนักงานมาตรฐานผลิตภัณฑ์อุตสาหกรรม
กรรมการวิชาการ : คณะกรรมการวิชาการรายสาขา คณะที่ 14 ไฟฟ้ากำลังและสายไฟฟ้า
ขอบข่าย : มาตรฐานผลิตภัณฑ์อุตสาหกรรมนี้
- ใช้กับอุปกรณ์กระแสเหลือแบบพกพา (portable residual current
devices: PRCD) สำหรับใช้ในที่อยู่อาศัยและการใช้ที่คล้ายกัน
ซึ่งประกอบด้วยเต้าเสียบ อุปกรณ์กระแสเหลือ (residual current
devices: RCDS) และเต้ารับจำนวนหนึ่งตัวหรือมากกว่าหรือมีการจัดเตรียม
ไว้สำหรับการต่อสาย โดยไม่มีการป้องกันกระแสเกินรวมอยู่ด้วย ซึ่งประสงค์
ให้ใช้สำหรับระบบไฟฟ้าเฟสเดียวและสองเฟสที่มีกระแสไฟฟ้าที่กำหนด
ไม่เกิน 16 A แรงดันไฟฟ้าที่กำหนดไม่เกิน 250 V AC หรือสำหรับ
กระแสไฟฟ้าที่กำหนดไม่เกิน 32 A แรงดันไฟฟ้าที่กำหนดเทียบดินไม่เกิน
130 V AC โดยประสงค์ให้ใช้ป้องกันอันตรายจากการช็อกทางไฟฟ้า
จากกรณีที่มีการสัมผัสส่วนที่มีไฟฟ้าโดยตรง เพื่อเป็นการเสริมการป้องกัน
ในวงจรที่อยู่ปลายทางนอกเหนือจากการป้องกันที่มีอยู่ในการติดตั้ง
แบบถาวร
- PRCD มีขนาดกระแสเหลือทำงานที่กำหนดไม่เกิน 0,03 A
- เต้ารับและเต้าเสียบของ PRCD ตามมาตรฐานนี้ ให้เป็นไปตามมาตรฐาน
มอก. 166
- ใช้กับอุปกรณ์พกพาที่ทำงานพร้อม ๆ กันในการทำหน้าที่ตรวจจับกระแส
เหลือ เปรียบเทียบค่ากระแสเหลือนี้กับกระแสเหลือทำงาน และทำหน้าที่เปิด
วงจรทำการป้องกันเมื่อกระแสเหลือมีค่าเกินค่ากระแสเหลือทำงาน
- PRCD ที่สามารถทำหน้าที่เพิ่มเติมในการตรวจจับความผิดปกติทางด้าน
แหล่งจ่ายที่มีพฤติกรรมที่ระบุในกรณีที่แหล่งจ่ายผิดปกติหรือต่อสายผิด
(PRD-S) ครอบคลุมโดยมาตรฐานผลิตภัณฑ์อุตสาหกรรมนี้
- PRCD ตามมาตรฐานผลิตภัณฑ์อุตสาหกรรมนี้ไม่ประสงค์ให้ใช้เป็นส่วนหนึ่ง
ของการติดตั้งแบบถาวร อุปกรณ์ที่ใช้สำหรับการเชื่อมต่ออาจจะเป็น
เต้าเสียบ เต้ารับ ขั้วต่อสาย หรือสายฉลาม